Text per a pronunciaments:

RETIRADA DE LA DIRECTIVA EUROPEA DE LES 60 HORES SETMANALS

VOLEN  FER-NOS RETROCEDIR UN SEGLE

El passat 9 de juny, els ministres de Treball de la Unió Europea, sense cap vot en contra, van aprovar una “proposta de modificació” de l’actual  Directiva sobre el temps de treball.
Aquesta Directiva autoritza els estats membres a canviar les seves lleis per  permetre l'allargament de la jornada setmanal de treball fins a les 60 hores (o 65 en el cas de col·lectius com el sanitari o bombers, en què els descansos en les guàrdies deixen de considerar-se temps de treball). Com que el límit de les 60 hores és, a més a més, una mitjana trimestral, la jornada real podria prolongar-se fins a les 78 hores (en una setmana determinada). En el cas de contractes de menys de 10 setmanes, no hi haurà ni tan sols aquestes “limitacions”.
Aquest brutal atropellament volen dur-lo a terme, a més a més, mitjançant acords individuals treballador-empresa, al marge dels convenis col·lectius i de la representació sindical dels treballadors, la qual cosa representa un atac frontal a una de les majors conquestes de la lluita dels treballadors: el seu dret a la representació i la negociació col·lectiva.

Aquesta Directiva indigna ha de passar ara pel Parlament Europeu per a la seva aprovació definitiva.

Manifestem el nostre rebuig total a la Directiva

El 1919, l'OIT va oficialitzar la jornada màxima de vuit hores, després d'una llarga lluita del moviment obrer internacional per les 8 hores diàries. Ara, ENS VOLEN FER RETROCEDIR MÉS D'UN SEGLE, posant-nos novament en jornades “legals” de 10 a 12 hores i sis dies per setmana. Els mateixos  que ens volen allargar el temps de treball volen també que ens jubilem als 70 anys, acabar amb les conquestes socials i privatitzar els serveis públics.

Ens hi juguem molt. Per una vaga general de 24 hores el dia 7 d'octubre

Amb la Directiva del temps de treball, ens juguem una enorme volta enrere i el futur de les noves generacions de treballadors. Una agressió d'aquesta envergadura exigeix una resposta general contundent en tot Europa. No basten pressions diplomàtiques sobre els parlamentaris o governs, ni accions testimonials.
Per això, cridem la Confederació Europea de Sindicats (CES) perquè converteixi les aturades entre 5 i 15 minuts del DIA 7 D'OCTUBRE en una VAGA GENERAL EUROPEA DE 24 HORES, amb grans manifestacions,  per exigir, en nom de la classe treballadora, la immediata retirada de la Directiva.

Al mateix temps, exigim als europarlamentaris el rebuig directe de la Directiva i al Govern que s'expressi amb tota claredat contra la Directiva i cridi al seu repudi a tot Europa.

SINDICAT, SECCIÓ SINDICAL, COMITÈ D'EMPRESA, ORGANITZACIÓ...

(recollida adhesions : xarxacontratancaments@moviments.net  )